اسلام آباد: وزیر مملکت حنا ربانی کھر 13 مئی آن ارٹ میکو یورپی یونین انڈوپیسفک فورم اٹی بشخ ہلنگ کن اسٹاک ہوم سویڈن نا سرکاری دورہ ءِ کیک۔ دفترخارجہ نا ترجمان نا کنڈآن جمعہ نادے آ جاری بیان نا رداٹ وزیر مملکت امور خارجہ نا دا دورہ یورپی یونین نا نمائندہ خارجہ امور و سلامتی پالیسی جوزپ بوریل و سویڈش وزیرخارجہ ٹوبیاس بلسٹروم نا اسیجائی سلہ غا مننگ ءِ۔ فورم اٹی وزیر مملکت اہم علاقائی و جہانی ویل آتیا پاکستان نا نقطہ نطر ءِ تالان کیک و یورپی یونین تون واپار، زرکاری، ڈیجیٹل ٹیکنالوجی، آب و ہوا، چاگڑد و جان جوڑی و رابطہ غاتیٹی کمکاری نا گمان تا جاچ ءِ ہلیک۔ حنا ربانی کھر فورم اٹی شریک راہشون آتون ہم اوڑدہی و ہڑتوم آ کنڈآتا کمکاری نا امور تیا گپ وتران کیک۔
(اے پی پی)
